Pécs-Baranyai Kereskedelmi és Iparkamara

Vevőszerző marketing szöveg műhely - Unalmasból ütőset!
2024-05-07 13:00 - 16:30 (Europe/Budapest) | Pécsi Kereskedelmi Központ
Hogyan lehet megszerezni a vevők figyelmét 2024-ben? Hogyan szólítsuk meg a potenciális vevőket eredményesebben, mint a konkurencia? Hogyan használjuk fel a mesterséges intelligenciát a mindennapi marketinghez? Ezekre a kérdésekre ad válaszokat és megvalósítható megoldásokat a marketing szövegírás workshop. Szilágyi Tímea marketing szövegíró bevezeti az érdeklődőket a hatékony, vevőszerző szövegek világába.

forrás: pixabay.com

A workshop célja:
A résztvevők számára bemutatni, hogyan érdemes megtervezni és megírni a marketing anyagokat. A workshop vezetője ötleteket, jól bevált módszereket mutat be a tartalom felépítésére vonatkozóan.
A résztvevők a műhelymunkák során megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz.
További információ, regisztráció:
Unalmasból ütőset! Vevőszerző marketing szöveg műhely

Részvételi díj:

12.000.-Ft+Áfa/fő,
önkéntes kamarai tagvállalkozások munkatársai számára: 10.000.-Ft+Áfa/fő.

Médiamix a pandémia idején
2021-04-21 17:00 - 19:00 (Europe/Helsinki)
A pandémia hatására sok minden változott. Homeoffice, online értekezletek és nyaralás a fotelből, de akár a Netflix erősödése is. A médiamix nyilvánvalóan változik ennek hatására, de kérdés, hogy milyen irányban?

A Corporate Talk első beszélgetése április 21-én 17 órától a vállalatok kommunikációjára koncentrál.
Tóth Szabolcs, a Terrán Tetőcserép Gyártó Kft. regionális marketing igazgatója olyan kérdéseket vet fel, mint

változott-e a kommunikáció és a médiafogyasztás az elmúlt évben?
változik-e a márka magatartása?

A rendezvényen való részvétel ingyenes de regisztrációhoz kötött.

MARKETING ÉPÍTŐKOCKÁK: A FEJLŐDŐ VÁLLALKOZÁS LEHETŐSÉGE KEZDŐKNEK ÉS HALADÓKNAK
2019-03-28 13:00 - 19:00 (Europe/Helsinki) | Pécsi Kereskedelmi Központ
Vállalkozónak lenni hatalmas kihívás, hiszen az alkalmazotti léttel ellentétben neked, vállalkozónak senki nem garantálja a havi fixet, sőt… Lehet, hogy hatalmas lelkesedéssel és energiával kezdtél a vállalkozói létbe, és amíg a lelkesedés segít, mindent meg is teszel a siker érdekében. De mi lesz akkor, ha az álmodat csak sokára érheted el? Hogyan indíthatsz vagy fejleszthetsz egy vállalkozást, hogy céljaid megvalósuljanak?
Tudatos folyamat alapján. Ha jól megtervezed és követed a lefektetett lépéseket, akkor olyan (ön)működő rendszert építhetsz ki, mintha csak lego kockákkal dolgoznál.
A komplex ügyfél, család- és vállalkozásbarát megvalósításokra kell törekedni. Számos vállalkozás hatékonyságát lehet növelni olyan marketing eszközökkel és stratégiákkal, melyek rugalmasságot, nyitott gondolkodásmódot igényelnek.
Előadó: Czirják Tamás
PROGRAM:
13:00 – 13:05 KÖSZÖNTŐ
13:05 – 13:15 PÉCSI CSALÁD- ÉS KARRIERPONT BEMUTATÁSA
13:15 – 14:45 ALAPFOGALMAK ÉS 21. SZ-I TRENDEK
14:45 – 15:00 SZÜNET
15:00 – 16:30 ONLINE MARKETING A GYAKORLATBAN
16:30 – 16:45 SZÜNET
16:45 – 19:00 WORKSHOP
Időpont: 2019. március 28.
Helyszín: Pécsi Kereskedelmi Központ RIC terem (7625 Pécs, Majorossy I. u. 36.)

A rendezvény az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében valósul meg.
